মির্জা ফখরুল ইসলাম আলমগীর বলেন, ‘বিরোধী দল কথা বলতে গেলেই রাষ্ট্রদ্রোহিতা। ডা. জাফরুল্লাহ চৌধুরীর মত মানুষ না কী রাষ্ট্রদ্রোহিতা করছেন। সরকারের বিরুদ্ধে কথা বলছেন। সরকারকে বলতে চাই, এসব না করে দয়া করে সোজা রাস্তায় আসুন। বিএনপি চেয়ারপারসন খালেদা জিয়াকে মুক্তি দিন। তার সঙ্গে আলাপ করুন। বিরোধী দলের সাথে আলাপ করুন। কিভাবে একটি সুষ্ঠু নির্বাচন হবে, তার পথ বের করুন। এছাড়া অন্য কোন পথ নেই, বিকল্প নেই। আমরা বারবার বলছি, এখনও বলছি- আসুন দেশনেত্রীকে মুক্তি দিন। সকল বিরোধী দলের নেতৃবৃন্দের সাথে বসুন, কথা বলুন। দেশের মানুষের কল্যাণ ও শান্তি এবং গণতান্ত্রিক বাংলাদেশের জন্য আলোচনায় বসে সমস্যা সমাধান করুন। অন্যথায় এর সমস্ত দায়-দায়িত্ব আপনাদেরকেই বহন করতে হবে।’